section_heading: Dizajn
paragraph_text: Raketa 9M115 ima poluautomatsko vođenje (operater održava ciljnik nišana na cilju, a podaci za vođenje se automatski primaju i prenose na raketu putem mikrokabela). Smještena je u hermetički zatvorenom transportno-lansirnom kontejneru koji se prije lansiranja postavlja na lanser 9P151. Kumulativna bojna glava mase 2,5 kg probija oko 500 mm homogenog čeličnog oklopa pod kutom od 90 stupnjeva. Raketni motor na čvrsto gorivo ubrzava raketu do maksimalnih 223 m/s. Minimalni domet projektila je 40 m, a maksimalni 1000 m.